Møre og Romsdal fylkeskommune 15.03.2021

Postboks 2500

6404 Molde

postmottak@mrfylke.no

Sak 2020/9750

**Innspel til høyring - framlegg til fylkesstrategi for samferdsel 2021 – 2024, Møre og Romsdal fylkeskommune**

Vi viser til at fylkesutvalet har vedtatt å senda fylkesstrategi for samferdsel på høyring.

Fylkesstrategi for samferdsel er utarbeidd ut frå føringar i fylkesplanen. Resultatmål og strategiar i fylkesstrategien blir førande for tiltak som blir lagt inn med finansiering i økonomiplanen.

 **Utgangspunkt**

Framlegg til fylkesstrategi for samferdsel byggjer på vedtatt fylkesplan, som igjen byggjer på FN sine 17 berekraftmål.

Vi vil innleiingsvis nevna nokre forhold som bør vera av grunnleggjande betydning både for fylkesplanen og for fylkesstrategi samferdsel:

1. *I løpet av dei siste 20 åra har arealet med fulldyrka jord gått ned frå 2000 m² til 1500m²pr innbyggar her i landet. Med 1,5 daa fulldyrka jord per innbyggar er Norge blant dei landa i verda som har minst dyrka areal pr person.*
2. *Etter årtusenskiftet er Møre og Romsdal blant fylka med mest omdisponering av dyrka og dyrkbar matjord til andre formål.*
3. *Samferdselssektoren står for den største andelen av nedbygging av matjord i Norge. I 2019 stod samferdsel for 37 % av all omdisponering av dyrka og dyrkbart areal.*
4. *Det aller meste av omdisponering og nedbygging av matjord skjer i eller i tilknytning til byar og tettstader. 50% av all nedbygging av matjord skjer innan 1 kilometer utanfor tettstedsgrensa. Samtidig er byar og tettstader ofte lokalisert til den mest verdifulle matjorda.*

(Kjelder: SSB, NIBIO)

Nevnte forhold er ikkje i samsvar med eller kjem i konflikt med FN sine berekraftmål og er heller ikkje i samsvar med intensjonane i vedtatte fylkesplan for Møre og Romsdal.

For å bidra til å retta opp ein del av dei forhold som er nevnt i punkta over har vi følgjande innspel til framlegg til fylkesstrategi for samferdsel 2021 – 2024:

**Samarbeidsfylket**

**Resultatmål:**

S2: Møre og Romsdal fylkeskommune skal bidra til gode vurderingar knytt til trafikktrygging, universell utforming *og jordvern* i formelle planprosessar i kommunane.

**Strategiar:**

For å gjere gode vurderingar og gi gode råd til kommunane, skal vi ha oppdatert kunnskap og kompetanse om trafikktrygging, universell utforming *og jordvern*.

**Miljøfylket**

**Resultatmål:**

M3 og M4: Møre og Romsdal fylkeskommune skal avgrense skadeverknader av tiltak og aktivitet knytt til fylkesveg.

**Strategiar:**

Nytt pkt 1: *Ein skal unngå å leggja tiltak til dyrka og dyrkbar jord. Når dette ikkje er til å unngå skal det liggja føre ein plan for jordhandtering og etterbruk av matjord.*

Nytt pkt 2: *I avtalar som omfattar handtering av matjord skal det sikrast at entreprenør, underentreprenør og maskinkjørar har plan og kompetanse til å sikra at matjord blir tatt vare på på ein god måte og kan brukast til matproduksjon i framtida.*

**Inkluderings- og kompetansefylket**

**Resultatmål:**

I 5: Ingen endring.

**Strategiar:**

Nytt pkt 1: *Ved utbygging av infrastruktur (t.d. gang- og sykkelveg) skal dette gjerast på ein slik måte at nedbygging av dyrka og dyrkbar jord blir begrensa i størst muleg grad.*

Nytt pkt 2: *Kollektivtransport må i større grad brukast som eit verkemiddel og tiltak for å unngå nedbygging av dyrka og dyrkbar matjord.*

Til slutt vil vi gjerne minna om følgjande:

1. Nasjonal jordvernstrategi og regionalt jordvernmål

Nedbygging av areal er langt på veg ein irreversibel prosess og ei stor utfordring både internasjonalt, nasjonalt og lokalt. I 2015 vedtok Stortinget *nasjonal* *jordvernstrategi*, der målsetjinga er at det ikkje skal omdisponerast meir enn 4000 da pr år på landsplan. Fylkestinget i Møre og Romsdal vedtok i 2017 *Landbruksmeldinga for Møre og Romsdal 2017 – 2021*, der det heiter at Møre og Romsdal som minstemål må ta sin relative andel av dette, med ca 200 da pr år. – *Dette må også leggjast til grunn når tiltak knytt til samferdsel blir vurdert lagt på dyrka eller dyrkbar jord.*

1. Matjord er verna

Dyrka og dyrkbart areal er ein ressurs for matproduksjon og miljø for framtidige generasjonar. Dette er nedfelt i jordlova. - *Det å ta i bruk matjord til andre formål skal kun skje unntaksvis og på strenge vilkår.*

1. Brev om jordvern og FN’s bærekraftmål

Landbruks- og matministeren og Kommunal- og moderniseringsministeren sende brev til kommunane og fylkeskommunane av 8.1.2021 om *Jordvern og FN’s bærekraftmål.* Det blir i brevet vist til at bærekraftmåla skal leggjast til grunn for planlegging og at jordvern er ein viktig del av arbeidet med å nå måla, m.a. av omsyn til lokal beredskap, matsikkerhet og for å sikra jordbrukets produksjonsressursar over heile landet. Det blir også vist til at der sentumsutvikling er i konflikt med dyrka og dyrkbar jord skal det vera fokus på kompakt byutvikling og fortetting, samt at viktige jordbruksområder bør sikrast gjennom langsiktige utbyggingsgrenser.

Vi meiner at våre innspel er i samsvar med det som er nevnt over og ber om at dei blir inkludert fylkesstrategi for samferdsel 2021 – 2024.

Lykke til med planarbeidet og iverksetjing av tiltak!

Med helsing

 JORDVERN MØRE OG ROMSDAL

Kolbjørn Gaustad Atle Frantzen